Първите две цифри от номера на одобрението указват, че одобрението е издадено в съответствие с изискванията на Правило No 73, изменено със серия от изменения 01.
 МОДЕЛ Б
 (вж. точка 5.2.4 от настоящото правило)
 Горепоказаната маркировка за одобрение, поставена на УСЗ, показва, че съответният тип УСЗ е одобрен по отношение на неговата странична защита в Нидерландия (E 4) съгласно Правило No 73 с одобрение No 012439. Първите две цифри от номера на одобрението указват, че одобрението е издадено в съответствие с изискванията на Правило No 73, изменено със серия от изменения 01.
 МОДЕЛ В
 (вж. точки 5.1.5 и 5.3.5 от настоящото правило)
 Горепоказаната маркировка за одобрение, поставена на превозно средство, показва, че съответният тип превозно средство е одобрен в Нидерландия (E 4) съгласно правила No 73 и No 31 (1). Първите две цифри на номерата на одобрение указват, че към датите, когато са издадени съответните одобрения, Правило No 73 вече е включвало серия от изменения 01 и одобрението е издадено за напълно комплектовано превозно средство, а Правило No 31 е включвало серия от изменения 02.
 (1) Вторият номер е даден само като пример.
 ПРИЛОЖЕНИЕ 3
 УСЛОВИЯ НА ИЗПИТВАНЕ
 1. УСЛОВИЯ НА ИЗПИТВАНЕ НА УСЗ
 1.1.
 По искане на производителя изпитването може да се проведе:
 1.1.1.
 на превозно средство от типа, за който е предназначено УСЗ; в този случай се съблюдават условията, посочени в точка 2; или
 1.1.2.
 на част от шасито на типа превозно средство, за който е предназначено УСЗ; тази част трябва да е представителна за въпросния тип(ове) превозно средство; или
 1.1.3.
 върху неподвижен изпитвателен стенд.
 1.2.
 В случай на точки 1.1.2 и 1.1.3 частите, използвани за свързването на УСЗ към част от шасито или каросерията на превозното средство или към неподвижен изпитвателен стенд, следва да са еквивалентни на частите, които служат за неподвижното закрепване на УСЗ, когато то е монтирано на превозното средство.
 2. УСЛОВИЯ НА ИЗПИТВАНЕ НА ПРЕВОЗНИ СРЕДСТВА
 2.1.
 Превозното средство се разполага върху хоризонтална, твърда и гладка повърхност.
 2.2.
 Управляемите колела са изправени в положение за движение напред.
 2.3.
 Налягането на гумите следва да е препоръчаното от производителя на превозното средство.
 2.4.
 Ако е необходимо да се достигнат силите на изпитване, изисквани по точки 2.8 и 14.4, превозното средство може да бъде застопорено по какъвто и да е начин, като методът на застопоряване се определя от производителя на превозното средство.
 2.5.
 Превозните средства, оборудвани с хидропневматично, хидравлично или пневматично окачване или устройство за автоматично нивелиране в зависимост от натоварването, се изпитват в обичайните условия за експлоатация на превозното средство, определени от производителя.
 2.6.
 Полуремаркета се разполагат така, че товарната платформа практически да бъде в хоризонтално положение.
 